钦定古今图书集成/明伦汇编/交谊典/第015卷 > 《忆旧游》〈寓毗陵有怀澄江旧友〉前人
## 钦定古今图书集成/明伦汇编/交谊典/第015卷 > 《忆旧游》〈寓毗陵有怀澄江旧友〉前人

笑铭崖笔倦，访雪舟寒，觅里寻邻。半掩闲门草，看长
松落荫，旧榻悬尘。自怜此来何事，不为忆鲈莼。但回
首当年，芙蓉城里，胜友如云。思君。度遥夜，谩疑是
梅花，檐下空巡。蝶与周俱梦，折一枝聊寄，古意殊真。
渺然望极，来雁传与异乡春。尚记得行歌，阳关西出
无故人。